钦定古今图书集成/明伦汇编/氏族典/第603卷 > 《廖用贤尚友录》 > 上官焕然
## 钦定古今图书集成/明伦汇编/氏族典/第603卷 > 《廖用贤尚友录》 > 上官焕然

按《万姓统谱》：焕然，字文之，涣酉之弟。以兄奏补为鄞
县尉。擢淳祐辛丑进士第，被荐，干办行在诸军粮料
院。陛对，疏论：“欲正朝廷，当自正君心始；欲明纪纲，当
自明公道始。爱善类以壮君子之脉，容直言以伸公
论之气。”又条陈守边三策以献，迁司农寺丞兼右司
郎中。